s highlight vode tour het eus erwartet: de bsuech im komodo national park. de guide het eus zerst di ganz flora und fauna erchlaert, sit waenn dass komodo vo unesco als world heritage site ufgno worde isch und - sehr wichtig - wiemer eus bime moegliche agriff selled verhalte. aber s isch scho lang her sit de letst bsuecher vome komodo-waran verspise worde isch. (1974, en schwiizer namens Baron Rudolf von Reding us biberegg) richtig angst hemer aso noed muesse ha.  viel reh hets gah,  kakadus wo umenandgfloge sind, aber langi ziit kei warane. nachere stund laufe hemer denn 2 vo dene urtier irgendwo fuul im schatte xeh umeligge. s groesste ding aber isch bim usgang undereme huus glaege.  eigentli hets eus gfalle, aber d waerter hends amigs noed choenne sii la und hend miteme stock di muede drache zeuckled. (bis denn mal wuerkli oepis passiert..)    aschluessend simer zum red beach wo au im national park lit. s schnorchle det isch phantastisch xi! naebst vielne fischli und  koralle hemer schildkrote xeh und en grosse triggerfisch.. uuuuuuuuund: en Manta! eus het grad de atem gstockt wo das riese ding elegant und mit nur es paar fluegelschlaeg a eus verbigschwumme isch.. ganz usem huesli hemer gwuesst, dass sichs scho nur weg dem augeblick glohnt het uf komodo xgah.     am spate namittag het euses schiff in labuan bajo agleit. im lonely planet isch oepis vome "picturesque fishervillage" gstande, doch was mir xeh hend isch de haesslichsti ort ever. ueberall abfall, es  het gstunke.. mir sind milde xeit scho biz enttuescht xi. und di priise wo di luet det fuer wuerkli schaebigi unterkuenft verlanget sind ade haar herbizoge.    aja, graegnet hets auno und mir hend nur 1h ziit gah es zimmer z finde will eus no s abschiedsaesse ufem boot erwartet het. scho fast am verzwifle het eus denn es hollaender paaerli ihres guesthouse empfohle. euse gruempel churzerhand dethi bracht hemers denn doch no raechtziitig ad farewell party gschafft.